CELEX: 62008CN0130
Language: sl
Date: 2008-03-31 00:00:00
Title: Zadeva C-130/08: Tožba, vložena 31. marca 2008 – Komisija Evropskih skupnosti proti Helenski republiki

24.5.2008   
            
            
               SL
            
            
               Uradni list Evropske unije
            
            
               C 128/25
            
         Tožba, vložena 31. marca 2008 – Komisija Evropskih skupnosti proti Helenski republiki
   (Zadeva C-130/08)
   (2008/C 128/46)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnik: M. Kontou-Durande)
   
      Tožena stranka: Helenska republika
   Predlogi tožeče stranke:
   
               —
            
            
               ugotovi naj se, da Helenska republika s tem, da ni sprejela zakonov in drugih predpisov, potrebnih za zagotovitev v vsakem primeru vsebinskega obravnavanja prošnje za azil državljana tretje države, ki je bil na podlagi člena 16(1)(d) Uredbe št. 343/2003 premeščen v Grčijo, da bi se obravnavala njegova prošnja, ni izpolnila obveznosti iz člena 3(1) Uredbe št. 343/2003;
            
         
               —
            
            
               Helenski republiki naj se naloži plačilo stroškov.
            
         Tožbeni razlogi in bistvene trditve
   
               1.
            
            
               Visoki komisariat Združenih narodov za begunce (v nadaljevanju: Visoki komisariat) je opozoril Komisijo na vprašanje združljivosti grške ureditve v zvezi s postopkom priznavanja tujcev kot beguncev z določbami Uredbe št. 343/2003, v primeru, ko je tujec neupravičeno zapustil državo in ko je bila sprejeta odločba o prekinitvi postopka obravnavanja prošnje za azil.
            
         
               2.
            
            
               Problem izhaja iz člena 2(8) dekreta predsednika republike z dne 6. aprila 1999, št. 61 (FEK A'63) v zvezi s prekinitvijo postopka obravnavanja prošnje za azil. Ta določba enači neupravičeno zapustitev države brez predhodnega obvestila prosilca za azil z umikom prošnje za azil in določa prekinitev postopka obravnavanja prošnje z odločbo generalnega sekretarja Ministrstva za javni red, vročeno zainteresirani stranki v skladu s postopkom, določenim za primer neznanega prebivališča. Ta odločba se lahko razveljavi le v primeru, ko prosilec ponovno pride pred pristojen organ, najpozneje v treh mesecih od vročitve odločbe o prekinitvi postopka obravnavanja njegove prošnje, in kadar predloži dokaze, ki potrjujejo, da je bil razlog za njegovo odsotnost višja sila.
            
         
               3.
            
            
               Preselitev brez predhodnega obvestila sporočila prosilca za azil iz države članice, v kateri je zaprosil za azil, v drugo državo članico je eden izmed običajnih primerov, ki jih skuša urediti Uredba št. 343/2003, da bi tako zagotovila meritorno obravnavanje te prošnje s strani države, ki se šteje za pristojno za obravnavanje te prošnje na podlagi člena 16(1) Uredbe.
            
         
               4.
            
            
               Vendar povezana uporaba pogojev, določenih v členu 2(8) dekreta predsednika republike, dejansko onemogoča sodno izpodbijanje odločbe o prekinitvi in dejansko uvedbo postopka priznanja statusa begunca.
            
         
               5.
            
            
               Helenska republika je priznala, da lahko grška ureditev povzroči težave v zvezi z Uredbo št. 343/2003 ter izrazila pripravljenost, da v zvezi s tem sprejme ukrepe. Zato je predlagala, da bo težavo odpravila s sprejetjem dekreta predsednika republike, ki bo v nacionalni pravni red prenesel Direktivo Sveta 2005/85/ES in ki bo določal, da se sporne določbe ne uporabljajo v primerih, za katere velja Uredba št. 343/2003.
            
         
               6.
            
            
               Hkrati je zagotovila, da bo vsebinsko obravnavala vsako prošnjo za azil oseb, ki so preseljene za ponovno obravnavanje prošnje na podlagi Uredbe št. 343/2003 in da bo razveljavila morebitne odločbe o prekinitvi.
            
         
               7.
            
            
               Komisija sprejema zagotovila Helenske republike. Ne glede na to meni, da ta zagotovila ne zadoščajo za zagotovitev pravne varnosti kar zadeva pravilno uporabo, v vseh primerih prošenj za azil, določb Uredbe in zlasti za vsebinsko obravnavanje vsake prošnje za azil, tako, da bo zagotovljena dejanska in učinkovita uvedba postopkov priznavanja beguncev.
            
         
               8.
            
            
               Glede na zgoraj navedene ugotovitve Komisija meni, da Helenska republika s tem, da ni sprejela ukrepov za zagotovitev, da bo vsebinsko obravnavala prošnjo za azil državljana tretje države, za katerega je bila sprejeta odločba o prekinitvi zaradi njegovega neupravičenega odhoda, in ki je bil ponovno sprejet na podlagi člena 3(1) Uredbe št. 343/2007, ni izpolnila obveznosti iz navedene določbe.